Soome toiduainete eksport Venemaale on seiskunud ning toiduainetööstuse töötajaid ähvardab sundpuhkusele saatmine.
Esimesena peatas tarned Venemaale kondiitritoodete kontsern Fazer.
Raisio, kes müüb aastas Venemaale peamiselt margariini ja piimatooteid kokku 1,7 miljardi Eesti krooni eest, jätkas esialgu tarneid valuutas maksta suutvatele klientidele. Nüüdseks on ka Raisio eksport stabiilse rublakursi ootuses seiskunud.
Ka Valio, kes müüb Venemaale peamiselt juustu ja rasvu enam kui 2 miljardi krooni eest, on äraootav.
Seni on Soome toiduainete eksport Venemaale pidevalt kasvanud. Tänavuseks ekspordimahuks ennustati üle 5 miljardi krooni.
Seiskunud on ka autoveosed. Soome ekspordi kogumahust langeb Venemaa arvele 7 protsenti. DI